CELEX: 62009TN0450
Language: hu
Date: 2009-11-06 00:00:00
Title: T-450/09. sz. ügy: 2009. november 6-án benyújtott kereset — Simba Toys kontra OHIM — Seven Towns (egy kocka alakú játék térbeli ábrázolása)

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/34
            
         2009. november 6-án benyújtott kereset — Simba Toys kontra OHIM — Seven Towns (egy kocka alakú játék térbeli ábrázolása)
   (T-450/09. sz. ügy)
   2010/C 11/64
   A keresetlevél nyelve: angol
   
      Felek
   
   
      Felperes: Simba Toys GmbH & Co. KG (Fürth, Németország) (képviselő: O. Ruhl jogász)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Seven Towns Ltd (London, Egyesült Királyság)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 1526/2008-2. sz. ügyben 2009. szeptember 1-jén hozott határozatát; és
            
         
               —
            
            
               az alperest és a fellebbezési tanács előtti eljárásban részt vett másik felet kötelezze a fellebbezési eljárás és a Bíróság előtti eljárással kapcsolatban felmerült költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: egy, a 28. osztályba tartozó árukra vonatkozó kocka alakú játék térbeli ábrázolása
   
      A közösségi védjegy jogosultja: a fellebbezési tanács előtti eljárásban részt vevő másik fél
   
      A közösségi védjegy törlését kérelmező fél: a felperes.
   
      A törlési osztály határozata: a törlési osztály elutasította a törlési kérelmet.
   
      A fellebbezési tanács határozata: a fellebbezési tanács elutasította a fellebbezést.
   
      Jogalapok: a 207/2009 tanácsi rendelet 7. cikke (1) bekezdése b), c) és e) pontjának megsértése, mivel a fellebbezési tanács tévesen állapította meg a felperes által benyújtott kérelemmel kapcsolatos feltétlen kizáró okokat; a 207/2009 tanácsi rendelet 75. cikkének megsértése, mivel a fellebbezési tanács nem indokolta, hogy miért tagadta meg az említett rendelet 7. cikke (1) bekezdésének c) pontja szerinti törlési okot; a 207/2009 tanácsi rendelet 76. cikke (1) bekezdésének megsértése, mivel a fellebbezési tanács nem tudta teljes körűen azonosítani a törlés iránti kérelem tárgyát képező védjegy sajátosságait, és nem vette figyelembe e védjegy egyes más sajátosságait.